

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

21.03.2025. sēdes protokols Nr.4., 69.p.

**LĒMUMS** **Nr.** **2025/179**

**Par pašvaldības nekustamā īpašuma**

**“Alejas”-2, Pilskalnes pagastā, Aizkraukles novadā,**

**atsavināšanu, pārdodot izsolē, un izsoles Noteikumu apstiprināšanu**

Aizkraukles novada dome izskatīja jautājumu par nekustamā īpašuma “Alejas”-2, ar kadastra numuru 32749000028, Pilskalnes pagastā, Aizkraukles novadā atsavināšanu, pārdodot izsolē un izsoles noteikumu apstiprināšanu.

Aizkrauklesnovada pašvaldības īpašuma tiesības uz nekustamo īpašumu “Alejas”-2 ar kadastra numuru 32749000028 nostiprinātas Zemgales rajona tiesas Pilskalnes pagasta zemesgrāmatu nodalījumā Nr.100000488537 2.

Nekustamais īpašums – dzīvokļa īpašums ar adresi: “Alejas”-2, Pilskalnes pagasts, Aizkraukles novads, LV- 5110 (ar kadastra numuru 32749000028) ir Aizkraukles novada pašvaldībai piederošs nekustamai īpašums, kas sastāv no dzīvokļa 80.4 m2 platībā un 804/2521 kopīpašuma domājamām daļām no būves( ar kadastra apzīmējumu 32740050148001), kopīpašuma domājamām daļām no būves (ar kadastra apzīmējumu 32740050148002) un kopīpašuma domājamā daļa no zemes (ar kadastra apzīmējumu 32740050148).

Īpašums nav apgrūtināts ar nomas tiesībām.

Aizkraukles novada domes Objektu apsekošanas un mantas vērtēšanas komisija ar 2025.gada 21.februāra sēdes lēmumu Nr.33 (protokols Nr.4., 14.p.) noteikusi nekustamā īpašuma “Alejas”-2, Pilskalnes pagasts, Aizkraukles novads, nosacīto cenu **1518,00** **EUR** *(**viens tūkstotis pieci simti astoņpadsmit euro un 00 centi).*

Saskaņā ar Publiskas personas mantas atsavināšanas likuma 3.panta otro daļu pašvaldība nekustamo īpašumu atsavina pārdodot izsolē, savukārt šī likuma 5.panta pirmā daļa nosaka, ka atļauju atsavināt publiskas personas nekustamo īpašumu dod attiecīgās atvasinātās publiskās personas lēmējinstitūcija.

Pašvaldību likuma 10.panta pirmās daļas 16.punkts nosaka, ka domei ir tiesības lemt par nekustamo īpašumu atsavināšanu, savukārt šī likuma 73.panta ceturtās daļa, nosaka, ka pašvaldībai ir tiesības atsavināt nekustamo īpašumu.

|  |
| --- |
| Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 3.panta otro daļu, 5.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3. un 7.pantu, Ministru Kabineta 2011.gada 1.februāra noteikumiem Nr.109 „Kārtība, kādā atsavināma publiskas personas manta”, Aizkraukles novada domes Objektu apsekošanas un mantas vērtēšanas komisijas 2025.gada 21.februāra sēdes lēmumu Nr.33 (protokols Nr.4., 14.p.), ievērojot Aizkraukles novada domes Apvienoto komiteju 13.03.2025. sēdes atzinumu, atklāti balsojot: ar 16 balsīm “PAR” (Gatis ĢŪTMANIS, Dāvis KALNIŅŠ, Guntis LIBEKS, Elita KAŅEPĒJA, Aigars LUKSS, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Uģis RUBENIS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Arvis UPĪTS), “PRET” – nav, “ATTURAS” – nav, Aizkraukles novada dome **NOLEMJ**: |

1. **Apstiprināt** nekustamā īpašuma “Alejas”-2 ar kadastra numuru 32749000028, Pilskalnes pagastā, Aizkraukles novadā, atsavināšanai noteikto nosacīto sākumcenu **1518,00** **EUR** *(viens tūkstotis pieci simti astoņpadsmit euro un 00 centi).*
2. **Atsavināt** Aizkraukles novada pašvaldības dzīvokļa īpašumu “Alejas”-2, Pilskalnes, Aizkraukles novads, ar kadastra Nr.32749000028, ar kopējo platību 80.4 m2 un pie šī dzīvokļa īpašuma piederošās kopīpašum 804/2521 domājamās daļas no daudz dzīvokļa mājas ar kadastra apzīmējumu 32740050148001, kopīpašuma būves ar kadastra apzīmējumu 32740050148002 un zemes ar kadastra apzīmējumu32740050148, pārdodot to elektroniskā izsolē ar augšupejošu soli.
3. Apstiprināt atsavināmā nekustamā īpašuma “Alejas”-2, Pilskalnes pagasts, Aizkraukles novads, izsoles Noteikumus (*pielikumā*).
4. Apstiprināt izsoles soli 50,00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš 2025.gada 20.jūnijs.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē [www.aizkraukle.lv](http://www.aizkraukle.lv).
8. Uzdot rīkot izsoli Aizkraukles novada domes Izsoles komisijai.
9. Kontroli par lēmuma izpildi uzdot Aizkraukles novada pašvaldības izpilddirektoram Uldim RIEKSTIŅAM.

*Pielikumā: Nekustamā īpašuma – “Alejas”- 2 ar kadastra numuru 32749000028 Pilskalnes pagasts, Aizkraukles novads,*  *elektroniskās izsoles Noteikumi Nr. 2025/29 uz 5 lp.*

Domes priekšsēdētājs Leons Līdums